CELEX: 
Language: lv
Date: 2019-05-06 00:00:00
Title: KOMISIJAS ĪSTENOŠANAS LĒMUMS (ES) …/.. par tīkla pārvaldnieka iecelšanu gaisa satiksmes pārvaldības (ATM) tīkla funkcijām Eiropas vienotajā gaisa telpā

KOMISIJAS ĪSTENOŠANAS LĒMUMS (ES) …/..
            
            
               (6.5.2019)
            
            
               par tīkla pārvaldnieka iecelšanu gaisa satiksmes pārvaldības (ATM) tīkla funkcijām Eiropas vienotajā gaisa telpā
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2004. gada 10. marta Regulu (EK) Nr. 551/2004 par gaisa telpas organizāciju un izmantošanu vienotajā Eiropas gaisa telpā (gaisa telpas regula)
                  1
                un jo īpaši tās 6. panta 2. punkta b) apakšpunktu,
            
            
               pēc apspriešanās ar Vienotās gaisa telpas komiteju,
            
            
               tā kā:
            
            
               (1)Saskaņā ar Regulas (EK) Nr. 551/2004 6. panta 6. punktu dalībvalstis Eirokontrolei uzticēja veikt gaisa satiksmes plūsmas pārvaldību, izmantojot Centrālo satiksmes plūsmas pārvaldības struktūrvienību (CFMU).
            
            
               (2)Komisija ar 2011. gada 7. jūlija Lēmumu C(2011) 4130 final iecēla Eirokontroli par tīkla pārvaldnieku tādu uzdevumu veikšanai, kas nepieciešami Eiropas vienotās gaisa telpas ATM tīkla funkciju izpildei laikposmā no 2011. gada jūlija līdz 2019. gada decembrim.
            
            
               (3)Komisija laikā no 2011. līdz 2016. gadam regulāri pārskatīja to, cik efektīvs ir veids, kādā Eirokontrole veica minētos uzdevumus. Komisija secināja, ka Eirokontrole to ir izdarījusi veidā, kas ir apmierinošs no darbības viedokļa.
            
            
               (4)Komisija 2017. gadā pārskatīja ATM tīkla funkciju pārvaldības, finansēšanas un izmaksu bāzes un izmaksu efektivitātes aspektus un secināja, ka tīkla pārvaldnieks gūtu labumu no lielākas pārvaldības autonomijas. Eirokontroles ģenerāldirektors šādu autonomiju ir piešķīris tīkla pārvaldnieka direktoram, kurš veic tīkla pārvaldnieka pienākumus Eirokontrolē, ar 2017. gada 1. novembra Lēmumu Nr. XI/91 (2017)
                  2
               .
            
            
               (5)Komisija arī secināja, ka ATM tīkla funkcijas būtu jāveic uzlabotā un izmaksu ziņā efektīvākā veidā nekā 2011.–2016. gada periodā, jo īpaši izvairoties no dubulta darba veikšanas un tādējādi izmantojot mazāk, vai vismaz ne vairāk, finanšu resursu un cilvēkresursu šo funkciju veikšanai dalībvalstīs.
            
            
               (6)Ņemot vērā vispārējo pozitīvo novērtējumu par Eirokontroles tīkla pārvaldnieka pienākumu izpildi izmaksu ziņā efektīvā veidā darbības uzlabošanas sistēmas pirmajā un otrajā pārskata periodā, kā noteikts 2013. gada 3. maija Regulas (ES) Nr. 390/2013, ar ko nosaka aeronavigācijas pakalpojumu un tīkla funkciju darbības uzlabošanas sistēmu
                  3
               , 8. pantā, kā arī nepieciešamību nodrošināt ATM tīkla funkciju izpildes darbības nepārtrauktību, Komisija 2018. gada 17. jūlijā aicināja Eirokontroli iesniegt priekšlikumu. Komisija pieprasīja Eirokontrolei precizēt savu vēlmi un spēju atkārtoti tikt ieceltai par tīkla pārvaldnieku saskaņā ar Regulas (EK) Nr. 551/2004 6. panta 2. punktā noteiktajiem kritērijiem. Šajā sakarā tā arī lūdza Eirokontroli aprakstīt, kā tā izpildītu nosacījumus, kas noteikti Komisijas 2019. gada 24. janvāra Īstenošanas regulas (ES) 2019/123, ar ko nosaka sīki izstrādātus noteikumus gaisa satiksmes pārvaldības (ATM) tīkla funkciju īstenošanai un atceļ Regulu (ES) Nr. 677/2011
                  4
               , 4. panta 3. punktā, un izklāstīt, kā tā pēc iecelšanas izpildītu minētās regulas 4. panta 4. punktā noteiktās prasības.
            
            
               (7)Eirokontrole 2018. gada 17. decembrī iesniegtajā priekšlikumā sniedza informāciju par Komisijas Īstenošanas regulas (ES) 2019/123 4. panta 3. punktā un 4. panta 4. punktā noteiktajām prasībām.
            
            
               (8)Pēc tam, kad Komisija bija iesniegusi pieprasījumu, Eirokontrole sniedza papildu skaidrojumus.
            
            
               (9)Komisija ir izvērtējusi Eirokontroles iesniegtos elementus un konstatējusi, ka Komisijas Īstenošanas regulas (ES) 2019/123 4. panta 3. punktā noteiktās prasības ir izpildītas.
            
            
               (10)Savā priekšlikumā, norādot uz rezultātiem, kurus tā pirmajā un otrajā pārskata periodā panākusi tīkla pārvaldnieka statusā, Eirokontrole pievēršas jautājumiem, kas minēti Komisijas Īstenošanas regulas (ES) 2019/123 4. panta 3. punkta a) apakšpunktā. Priekšlikumā tā pierāda savu kompetenci un spēju veikt uzdevumus, kas noteikti minētās regulas 7. pantā.
            
            
               (11)Saskaņā ar Komisijas Īstenošanas regulas (ES) 2019/123 4. panta 3. punkta b) apakšpunktu Eirokontrole savā priekšlikumā savā priekšlikumā kvalitatīvā un kvantitatīvā izteiksmē aprakstīja galvenos mērķus, ko tā plāno sasniegt attiecībā uz tīkla funkciju pārvaldību, un kā tā nodrošinās savu pakalpojumu pienācīgu kvalitāti iesaistītajām ieinteresētajām personām.
            
         
         
            
               (12)Saskaņā ar Komisijas Īstenošanas regulas (ES) 2019/123 4. panta 3. punkta c) apakšpunktu, cita starpā atsaucoties uz pieredzi, kas gūta pirmajā un otrajā pārskata periodā, Eirokontrole aprakstīja pieeju un līdzekļus, ko tā plāno izmantot, darbojoties kā tīkla pārvaldnieks.
            
            
               (13)Ja tīkla pārvaldnieks veic darbības, kas nav saistītas ar tīkla funkciju izpildi, Komisijas Īstenošanas regulas (ES) 2019/123 4. panta 3. punkta d) apakšpunktā prasīts pierādīt, ka minētās citas darbības tiks veiktas neatkarīgi no 7. pantā uzskaitītajiem tīkla pārvaldnieka uzdevumiem. Savā priekšlikumā Eirokontrole norādīja, ka tīkla pārvaldnieka uzdevumus, kas attiecas uz tīkla funkciju izpildi, veiks tās Tīkla pārvaldnieka direktorāts un ka šīs organizācijas daļas darbība tiks pienācīgi nodalīta no citām darbībām.
            
            
               (14)Papildus 4. panta 3. punkta prasību izpildei Eirokontrole ierosināja turpināt uzlabot tīkla pārvaldnieka pienākumu izpildes izmaksu efektivitāti tā iecelšanas periodā.
            
            
               (15)Tāpēc Eirokontrole būtu jāieceļ par tīkla pārvaldnieku.
            
            
               (16)Minētajai iecelšanai būtu jāaptver gan trešais, gan ceturtais pārskata periods, kas noteikts Komisijas 2019. gada 11. februāra Īstenošanas regulas (ES) 2019/317, ar ko nosaka darbības uzlabošanas sistēmu un tarifikācijas sistēmu Eiropas vienotajā gaisa telpā un atceļ Īstenošanas regulas (ES) Nr. 390/2013 un (ES) Nr. 391/2013
                  5
               , 7. pantā, ņemot vērā ieguldījumus, kas vajadzīgi modernas sistēmas izveidei, lai atbalstītu ATM tīkla funkciju izpildi, un vajadzību nodrošināt tīkla darbības stabilitāti un nepārtrauktību.
            
            
               (17)Saskaņā ar Komisijas Īstenošanas regulas (ES) 2019/123 4. panta 4. punkta a) apakšpunktu pirms trešā pārskata perioda Eiropas Savienības Aviācijas drošības aģentūrai būtu jāsertificē tīkla pārvaldnieks.
            
            
               (18)Lai nodrošinātu tīkla pārvaldnieka autonomiju, ir svarīgi pienācīgi nošķirt darbības organizācijā, kas iecelta par tīkla pārvaldnieku. Saskaņā ar Komisijas Īstenošanas regulas (ES) 2019/123 4. panta 3. punkta d) apakšpunktu Eirokontrolei būtu jāveic savas tīkla pārvaldnieka darbības neatkarīgi no jebkādām citām darbībām, tostarp attiecībā uz darbībām, kas saistītas ar starptautisko organizāciju darbu.
            
            
               (19)Lai nodrošinātu taisnīgumu attiecībā uz dalībvalstīm un trešām valstīm, kurām tīkla pārvaldnieks sniedz savus pakalpojumus, tīkla pārvaldniekam būtu jānodrošina atbilstošs finansējuma un izdevumu kārtība un jāievēro īpaši noteikumi par kontu pārvaldību,
            
            
               IR PIEŅĒMUSI ŠO LĒMUMU.
            
            
               1. pants
            
            
               Tīkla pārvaldnieka iecelšana
            
            
               1.Par tīkla pārvaldnieku ieceļ Eirokontroli.
            
            
               2.Šā panta 1. punktā minētā iecelšana aptver Īstenošanas regulas (ES) 2019/317 7. pantā minēto trešo un ceturto pārskata periodu.
            
            
               2. pants
            
            
               Tīkla pārvaldnieka uzdevumi
            
            
               1.Eirokontrole, kas darbojas kā tīkla pārvaldnieks, veic uzdevumus, kas vajadzīgi, lai izpildītu ATM tīkla funkcijas, kas minētas Komisijas Īstenošanas regulas (ES) 2019/123 7. pantā.
            
            
               2.Eirokontrole, kas darbojas kā tīkla pārvaldnieks, veic uzdevumus saskaņā ar Komisijas Īstenošanas regulas (ES) 2019/123 4. pantā noteiktajām prasībām.
            
            
               3. pants
            
            
               Sertifikācija
            
            
               Pirms Eirokontrole veic tai uzticētos uzdevumus, līdz 2020. gada 2. janvārim Aģentūra to sertificē kā tīkla pārvaldnieku saskaņā ar Komisijas Īstenošanas regulu (ES) 2017/373
                  6
               .
            
         
         
            
               4. pants
            
            
               Tīkla pārvaldnieks un Tīkla pārvaldības padome
            
            
               1.Tīkla pārvaldnieka vadītājs, kas minēts Komisijas Īstenošanas regulas (ES) 2019/123 18. panta 4. punkta c) apakšpunktā, ir Eirokontroles Tīkla pārvaldnieka direktorāta direktors.
            
            
               2.Eirokontroles pārstāvis, kas minēts Komisijas Īstenošanas regulas (ES) 2019/123 18. panta 4. punkta f) apakšpunktā, ir Eirokontroles ģenerāldirektors.
            
            
               3.Tīkla pārvaldnieks sedz izmaksas, kas saistītas ar Tīkla pārvaldības padomes priekšsēdētāja administratīvo atbalstu.
            
            
               5. pants
            
            
               Līdzdalība apspriedēs ar dalībvalstīm
            
            
               Pēc Komisijas pieprasījuma tīkla pārvaldnieks piedalās apspriedēs ar dalībvalstīm, kas minētas Komisijas Īstenošanas regulas (ES) 2019/123 21. pantā.
            
            
               6. pants
            
            
               Uzdevumu neatkarīga izpilde
            
            
               Saskaņā ar Komisijas Īstenošanas regulas (ES) 2019/123 4. panta 3. punkta d) apakšpunktu Eirokontrole veic savus tīkla pārvaldnieka uzdevumus neatkarīgi no jebkādām citām darbībām, tostarp attiecībā uz darbībām, kas saistītas ar starptautisko organizāciju darbu.
            
            
               7. pants
            
            
               Tīkla pārvaldnieka finansējums un izdevumu kārtība un uzskaites nodalīšana
            
            
               1.Neskarot nolīgumus, kas minēti Komisijas Īstenošanas regulas (ES) 2019/123 24. panta 1. punktā, tīkla pārvaldnieks veic pasākumus, kas nodrošina, ka dalībvalstis un minētās regulas 24. panta 1. un 2. punktā norādītās trešās valstis veic taisnīgu un samērīgu finansiālo ieguldījumu tīkla pārvaldniekam uzticētajiem uzdevumiem. Attiecībā uz tās kontu pārvaldību tā ievēro 3. un 4. punktu. 
            
            
               2.Tīkla pārvaldnieks nodrošina, ka maksājumi, ko Savienības dalībvalstis veikušas saskaņā ar Komisijas Īstenošanas regulas (ES) 2019/123 25. panta 1. punktu, netiek izmantoti, lai finansētu izdevumus par darbībām, kas nav saistītas ar regulas 7. pantā minēto uzdevumu izpildi, vai izdevumus, kuri radušies trešo valstu līdzdalības dēļ saskaņā ar minētās regulas 24. panta 3. un 4. punktu.
            
            
               3.Saskaņā ar Komisijas Īstenošanas regulas (ES) 2019/123 25. panta 3. punkta c) apakšpunktu Eirokontroles kā tīkla pārvaldnieka uzdevumus sedz no atsevišķa konta Eirokontroles budžetā.
            
            
               4.Šā panta 3. punktā minētajā kontā tīkla pārvaldnieks atsevišķi norāda radušās izmaksas un maksājumus, kas veikti saistībā ar jebkuriem sadarbības pasākumiem, kā minēts Komisijas Īstenošanas regulas (ES) 2019/123 24. panta 3. un 4. punktā.
            
            
               8. pants
            
            
               Stāšanās spēkā
            
            
               Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
            
         
         
            
               Briselē, 6.5.2019
            
            
               
                     Komisijas vārdā —
               
               
                     priekšsēdētājs
                     Jean-Claude JUNCKER
               
               
            
         
         
            
                  
                     (1)
                  
                        OV L 96, 31.3.2004., 20. lpp.
               
               
                  
                     (2)
                  
                        Lēmums par pilnvaru un/vai paraksta tiesību jautājumos par atbalsta dienestu pakalpojumiem no citām Aģentūras vienībām, tīkla pārvaldības budžeta procesu, tīkla pārvaldības operatīvajām personāla sociālā dialoga tehniskajām sanāksmēm un darbības un tehniskajiem nolīgumiem, kas vajadzīgi, lai Eirokontrole varētu veikt tīkla funkcijas, deleģēšanu tīkla pārvaldnieka direktoram.
               
               
                  
                     (3)
                  
                        OV L 128, 9.5.2013., 1. lpp.
               
               
                  
                     (4)
                  
                        OV L 28, 31.1.2019., 1. lpp.
               
               
                  
                     (5)
                  
                        OV L 56, 25.2.2019., 1. lpp.
               
               
                  
                     (6)
                  
                        Komisijas 2017. gada 1. marta Īstenošanas regula (ES) 2017/373, ar ko nosaka kopīgas prasības gaisa satiksmes pārvaldības/aeronavigācijas pakalpojumu sniedzējiem un citu gaisa satiksmes pārvaldības tīkla funkciju nodrošinātājiem un to uzraudzībai, ar ko atceļ Regulu (EK) Nr. 482/2008, Īstenošanas regulas (ES) Nr. 1034/2011, (ES) Nr. 1035/2011 un (ES) 2016/377 un groza Regulu (ES) Nr. 677/2011 (OV L 62, 8.3.2017., 1. lpp.).